
Baze podataka - TEORIJA

1. Nasleđivanje u objektnim bazama podataka?

· Definišu se dve posebne vrste nasleđivanja:

1. Nasleđivanje ponašanja – koristi se veza nadtip-podtip. Podtipovi nasleđuju operacije nadtipova. U podtipu se mogu specifikovati i neke specifične operacije. Takođe se može redefinisati ponašanje specifikovano u nadtipu. U objektnim bazama podataka podržano je višestruko nasleđivanje ponašanja, podtip može da nasledi operacije od 2 ili više različitih nadtipova. Pravila nasleđivanja:


- interfejs može da nasledi drugi interfejs


- klasa može da nasledi interfejs


- interfejs može da nasledi klasu


- klasa ne može da nasledi klasu

2. Nasleđivanje stanja – extends veza se koristi za definisanje nasleđivanja stanja. U ovoj vezi između klasa, podređena klasa nasleđuje celokupno satanje i ponašanje klase koju proširuje.

2. Dodatne operacije relacione algebre zbog postojanja nula vrednosti?

· Neophodno je da se definiše logička funkcija IS NULL čiji argument može da bude neki skalarni izraz. 

· Možda selekcija (MABY_SELECT) – selektuje se ona n-torka za koje se predikat selekcije sračunava u nula vrednost

· Možda spajanje (MABY_JOIN) – u rezultatu spajanja se pojavljuju n-torke za koje se predikat spajanja sračunava u nula vrednost

· Spoljno spajanje:

· Levo spoljno spajanje – navode se sve n-torke relacije R1 a za one koje se ne spajaju sa n-torkama relacije R2, atributi koji potiču iz relacije R2 dobijaju nula vrednost

· Desno spoljno spajanje – navode se sve n-torke relacije R2, a za one koje se ne spajaju sa n-torkama relacije R1, atributi koji potiču iz relacije R1 dobijaju nula vrednost

· Centralno spajanje – sve n-torke obe relacije, a one koje se ne spajaju dopunjuju se sa nula vrednostima za atribute druge relacije

· spoljna unija (OUTER_UNION) – ako su relacijama odgovarajući atributi definisani nad istim domenima i ako su istog stepena, dodavanjem novih atributa i postavljanjem novih vrednosti na nula vrednost mogu se dve nekompatibilne relacije učiniti kompatibilnima.

3. Osnovne karakteristike i klasifikacija SQL:1999 trigera?

· SQL standard 1999 definiše trigere kao objekte šeme baze podataka, koji su vezani za tačno jednu baznu tabelu i koji se pozivaju svaki putkada se:

· ubaci jedan ili više redova u tabeli za koju je definisan triger (INSERT naredba)

· promeni jedan ili više redova (UPDATE naredba)

· obriše jedan ili više redova (DELETE naredba)

· Klasifikacija:

1. trigeri mogu da se pozivaju neposredno pre ili neposredno posle izvršenja SQL naredbe (BEFORE i AFTER trigeri)

2. u zavisnosti koji od tri tipa operacija izaziva pokretanje trigera, postoje: INSERT, UPDATE i DELETE trigeri

3. triger se može izvršiti jednom za operaciju ažuriranja koja ga pokreće ili jednom za svaki red koji je ažuriran (statement-level trigeri i row-level trigeri)

4. Pojmovi „živog“ i „mrtvog“ lokota?

· „mrtvi“ lokot – lokoti koje su dve ili više transakcija formirale i postavile na objekte baze podataka sve njih dovode u stanje čekanja

· „živi“ lokoti – neka transakcija je stalno u stanju čekanja na neki objekat baze podataka zbog toga što druge transakcije uvek pre nje postave lokot na taj objekat

· Tehnike rešavanja „mrtvih“ lokota:

1. Prekid transakcije posle isteka intervala vremena (dodeljuje se parametar „timeout“ transakciji pri pokušaju zaključavanja nekog objekta)

2. Prevencija lokota – blokovi se mogu urediti po njihovim adresama na spoljnoj memoriji. Ako se zahteva da svaka transakcija zaključa elemente u njihovom definisanom redosledu, neće doći do mrtvog čvora.

3. Detekcija „mrtvog čvora“ – dozvoli se blokiranje, onda se jedna od transakcija izazivača „ubije“, njeni efekti na bazu podataka ponište, a ona sama eventualno ponovo startuje.

5. Pojmovi vezani za rečnik podataka?

· „rečnik podataka“ – katalog je baza podataka o bazi podataka, tj. baza o strukturi posmatrane baze, njenim ograničenjima, procedurama, korisnicima... Podaci koji se čuvaju u ovoj bazi su metapodaci.

· Rečnik baze podataka se po SQL2 standardu definiše kao kolekcija šema. U katalogu postoji i informaciona šema u kojoj se daju informacije o svim šemama u katalogu.

6. Protokol zaključavanja?

· Ovaj mehanizam omogućava da transakcija „zaključa“ na objekat baze podataka kome je pristupila, da bi onemogućila da druge transakcije nekorektno operišu sa istim objekom.

· Postoji ekskluzivno i deljivo zaključavanje.

· Dvofazni protokol zaključavanja:

1. pre nego što operiše sa nekim objektom baze, transakcija mora da postavi lokot na njega

2. posle oslobađanja nekog lokota, transakcija ne može da postavi lokot ni na jedan objekat baze

7. Vremensko označavanje transakcija?

· na osnovu određene oznake uređuje se redosled izvršavanja i tako se postiže serijabilnost. Identifikator se može tretirati kao vreme početka transakcije.

· Dve oznake:

RMAX – najveći identifikator transakcije koja je uspešno izvršila čitanje posmatranog objekta

UMAX – najveći identifikator transakcije koja je uspešno izvršila ažuriranje posmatranog objekta

8. OQL osnovni pojmovi?

· Ulazne tačke u objektnu bazu obuhvataju bazu podataka su bilo koji opseg neke klase ili bilo koji perzistentni objekat čije je ime definisano preko operacije biud objekta Database.

· Standardni upitni oblik select...from...where...

· Promenjljive se definišu u from delu, uz select deo se opisuju rezultati, a where definiše uslov za selekciju elemenata kolekcije.

9. Sličnosti i razlike:

A) Relaciona algebra i relacioni račun?

· relaciona algebra je proceduralni, a relacioni račun je neproceduralni jezik. Obe se koriste za iskazivanje operacija relacionog modela.

B) Vrednosna i strukturna ograničenja u MOV-u?

· strukturna ograničenja su jezički iskaz grafičke predstave MOV-a i odnose se na kardinalnosti preslikavanja. Vrednosna ograničenja definišu dozvoljene vrednosti atributa i dozvoljene promene ovih vrednosti.

C) Operacija spajanja i unije u relacionom modelu?

· Unija sadrži sve n-torke koje se pojavljuju bilo u jednoj od tabela. Spajanje podrazumeva n-torke obe relacije da zadovoljavaju uslov zadat nad njihovim atributima.

D) Distinkt i struktuirani tip u objektno-relacionom modelu?

· distinkt tipovi su jednostavni, perzistentni, imenovani, korisnički definisani i konačni, tj. ne mogu da imaju podtipove i nije podržano nasleđivanje. Struktuirani tip može da ima jedan ili više atributa, podržava nasleđivanje i ima metode i ne mora da ima sopstvene instance. Nije konačan.

E) Deljivi i ekskluzivni lokot?

· ako jedna transakcija postavi ekskluzivni lokot ni jedna druga ne može da uradi isto sa tim atributom. Kod deljivih lokota više transakcija može da ih postavi na isti objekat, ali ni jedna ne može da stavi ekskluzivni ako postoji već neki deljivi lokot.

10. Osnovne komponente SUBP? (slika na str. 4 u knjizi)

· Na dnu je baza podataka smeštena na diskovima.

· Sistem za upravljanje skladištenjem podataka sadrži dve osnovne komponente: Upravljanje brefiranjem i upravljanje datotekama

· Postoje tri ulaza u SUBP: putem upita, putem aplikacija ili održavanjem šeme baze podataka. Sva tri navedena ulaza se realizuju preko tzv. Jezika baze podataka a čine ga dve glavne komponente: jezik za opis podataka koji se koristi za održavanje šeme baze podataka i jezik za manipulaciju podataka preko koga se realizuju upiti i modifikacija baze podataka. 

· Upravljanje transakcijama i oporavkom treba da obezbedi da baza podataka ostane u konzistentnom stanju u konkurentnoj obradi podataka, omogući oporavak baze posle nekog otkaza.

11. Šta je transakcija? Osnovne osobine?

· transakcija je jedno rešenje „logičke jedinice posla“ korisnika baze podataka. Mora da posduje sledeći skup osobina:

1. atomnost – atomski skup aktivnosti „sve ili ništa“

2. konzistentnost – prevođenje iz jednog u drugo stanje

3. izolacija – promene su skrivene dok se ta transakcija potpuno ne završi

4. trajnost – potvrđene promene neke transakcije ne mogu se više izgubiti

12. ANSI/SPARC arhitektura? (slika na str. 9)

· to je tronivoska arhitektura u kojoj pojedini nivoi imaju za cilj da sa jedne strane učine nezavisnu logičku od fizičke strukture baze podataka, a sa druge aplikacione programe i od fizičke i od celokupne logičke strukture baze. Postoji interni, konceptualni i eksterni nivo.

13. Konstruisani tipovi objektno-relacionog modela?

· Referentni tip – tabele definisane direktno nad struktuiranim tipovima mogu da imaju referentnu kolonu, koja služi kao identifikator n-torki.

REF IS<naziv atributa><način generisanja>

· Tip vrsta – niz polja koja čine parovi (<naziv podataka>,<tip podataka>)

ROW(ulica CHAR(30), broj INTEGER, grad CHAR(20))

· Kolekcija – grupa od nula ili više elemenata istog tipa. Broj elemenata je kardinalnost kolekcije. Tip kolekcije je određen vrstom kolekcije i tipom elemenata kolekcije. SQL:1999 obezbeđuje samo jednu vrstu kolekcije – niz.

<tip elemenata niza>ARRAY[<maksimalna kardinalnost niza>]

14. Fizičko projektovanje relacionih baza podataka?

1. projektovanje distribucije baze podataka

2. prilagođavanje logičke strukture konkretnom skupu aplikacija („denormalizacija“)

3. klasterovanje – fizički bliski podaci relacija koji se često zajedno koriste u nekoj aplikaciji

4. izbor pristupa pojedinim tabelama (indeksni ili hashing pristup po primarnom ključu)

15. Oporavak u distribuiranim bazama podataka?

· Dvonivoski mehanizam oporavka baze podataka. Na prvom nivou su mehanizmi oporavka lokalnih SUBP, a na drugom tzv. Koordinator koji koordinira mehanizme oporavka sa prvog nivoa. Implementira se dvofazni protokol potvrđivanja sa sledeće dve faze:

1. kada svi SUBP na prvom nivou pošalju signal koordinatoru da je deo transakcije završen, koordinator odgovara porukom „pripremi se“. Upisuju se neophodni podaci na log i šalje „ok“ ili „not ok“ u zavisnosti od uspešnosti.

2. ako su svi SUBP poslali poruke „ok“ vrši se potvrđivanje (COMMIT) svih delova transakcije. U protivnom se poništavaju promene (ROLL BACK).

16. Koncept pogleda?

· Ako dodelimo ime tabeli koje je rezultat nekog upita dobijamo tabelu pogleda. 

· SQL konstrukcija za definisanje pogleda:

CREATE VIEW nazi-pogleda [(ime-kolone1, {ime-kolone2...})]


AS upit [WITH[LOCAL/CASCADED] CHECK OPTION];

17. Operacija deljenja relacione algebre?

· Neka su A(x,y) i B(z) relacije gde su x,y,z skupovi atributa takvi da su y i z jednakobrojni, a odgovarajući domeni su im jednaki. Rezultat operacije deljenja je A[Y÷Z]B=R(X) gde n-torka x uzima vrednost iz A.X, a par <x,y> postoji u A za sve vrednosti y koje se pojavljuju u B(z).

18. Objasniti sledeće koncepte:

A) Uslovi koje tabela treba da ispuni da bi bila relacija?

· ne postoje duplikati vrsta tabela

· redosled vrsta nije značajan

· redosled kolona nije značajan

· sve vrednosti atributa u relaciji su atomske

B) Integritet entiteta i referencijalni integritet?

· Integritet entiteta – ni jedan atribut koji je primarni ključ ili deo primarnog ključa neke bazne relacije ne može da uzme „nula vrednost“

· Referencijalni integritet – ako neka bazna relacija poseduje spoljni ključ koji ovu relaciju povezuje sa nekom drugom, preko primarnog ključa, tada vrednost sekundarnog ključa mora da bude bilo jednaka vrednosti primarnog ključa ili nula vrednost

C) Determinanta i kandidat za ključ?

· Determinanta relacije R je bilo koji atribut, prost ili složen, od koga neki drugi atribut u relaciji potpuno funkcionalno zavisi

· Relacija R je u Boyce-Codd-ovoj normalnoj formi ako i samo ako su sve determinante u relaciji i kandidati za ključ

D) Funkcionalna i tranzitivna zavisnost?

· Atribut Y relacije R je potpuno funkcionalno zavisan od atributa X relacije R ako je funkcionalno zavisan od atributa X, a nije funkcionalno zavisan ni od jednog pravog podskupa atributa X.

· Atribut C je tranzitivno zavisan od atributa A ako je funkcionalno zavisan od A i ako je funkcionalno zavisan od nekog atributa B koji je i sam funkcionalno zavisan od A.

19. Kada se proveravaju ograničenja?

· provera se vrši na kraju izvršavanja svake SQL naredbe. SQL:1999 standard dozvoljava da se provera ograničenja odloži i izvrši na kraju transakcije. Za svako ograničenje je moguće specificirati da li je ili ne dozvoljeno odlaganje provere do kraja transakcije, što se zapisuje navođenjem opcije [NOT]DEFERRABLE. Ako je izabrana opcija DEFERRABLE, neophodno je navesti da li je na početku transakcije provera ograničenja odložena ili ne.

20. Vrste ograničenja?

· Podržane vrste ograničenja su:

1. Ograničenje domena (CHECK ograničenje) – primenjuje se na sve kolone definisane nad posmatranim domenom

2. Ograničenje tabele – definiše se za jednu baznu tabelu i to UNIQUE, PRIMARY KEY, FOREIGN KEY i CHECK ograničenje

3. Opšta ograničenja – CHECK ograničenje kojim se definiše uslov nad podacima više tabela baze podataka.

· UNIQUE ograničenje je zadovoljeno samo ako ne postoje dva reda bazne tabele sa istim NOT NULL vrednostima u kolonama nad kojima je ograničenje specificirano.

· PRIMARY KEY ograničenje definiše primarni ključ tabele. Ono je zadovoljeno ako i samo ako ne postoje dva reda bazne tabele sa istim vrednostima u kolonama nad kojima je ograničenje specificirano.

· FOREIGN KEY ograničenje specificira jednu ili više kolona bazne tabele kao referencirajuće kolone i njima odgovarajuće referencirane kolone u nekoj baznoj tabeli. Ovo ograničenje je zadovoljeno ako su, za svaki red referencirajuće tabele, vrednosti referenciranih kolona jednake vrednostima odgovarajućih referenciranih kolona nekog reda referencirane tabele.

· CHECK ograničenje definiše uslov koji može da ograničava dozvoljene vrednosti domena ili kolone, odrediti međuzavisnost vrednosti kolona i redova jedne tabele ili definisati opšte ograničenje, koje se prostire na više tabela baze.

